– Каб працаваць з дрэвам, павінны быць велізарнае жаданне, цяга да гэтага рамяства. Далей – практыка і вопыт. Безумоўна, большасць дзяцей, якія прыходзяць на заняткі па разьбе, не стануць прафесійнымі сталярамі і разьбярамі. Але займаючыся разьбой па дрэве, яны змогуць дакрануцца да прыгажосці, стварыць яе сваімі рукамі, адчуць сябе творцам. Да таго ж разьба развівае творчае ўяўленне, пачуццё формы, аб’ёму і кампазіцыі.